Public procurement notice: Contract Notice
Published: 2025-12-12
Buyer: HUS-yhtymä
Country: FI
Region: FI1B1
Contract type: Supplies
Procedure: Restricted procedure
CPV classification: 33140000: Medical consumables
Submission deadline: 2029-12-31
Award criteria: cost, price

Technical requirements: Hankintajärjestelmässä noudatetaan lakia julkisista hankinnoista ja käyttöoikeussopimuksista (1397/2016, hankintalaki). Kyseessä on EU-kynnysarvon ylittävä dynaaminen hankintajärjestelmä (hankintalain 49-52 §).

OSALLISTUMISHAKEMUSTEN KÄSITTELY
HUS käsittelee saapuneet osallistumishakemukset ja tekee päätöksen hakijan hyväksymisestä järjestelmään 10 työpäivän kuluessa osallistumishakemuksen vastaanottamisesta. HUS voi pidentää määräaikaa yksittäistapauksissa 15 työpäivään, jos hyväksymisarvioinnissa on tarkasteltava täydentäviä asiakirjoja, muutoin tarkistettava soveltuvuusvaatimusten täyttyminen taikka muusta perustellusta syystä.

HUS ilmoittaa mahdollisimman pian ehdokkaalle, onko se hyväksytty dynaamiseen hankintajärjestelmään. Ilmoitus annetaan sähköpostitse hakijan osallistumishakemuksessa ilmoittamaan sähköpostiosoitteeseen.

HUS voi milloin tahansa dynaamisen hankintajärjestelmän keston aikana vaatia hyväksyttyjä ehdokkaita toimittamaan 87 §:ssä tarkoitetun uudistetun ja päivitetyn yhteisen eurooppalaisen hankinta-asiakirjan tai 88 §:ssä tarkoitetut poissulkemisen ja soveltuvuuden selvitykset viiden (5) päivän kuluessa pyynnön esittämispäivästä.

DYNAAMISEN HANKINTAJÄRJESTELMÄN SISÄISET KILPAILUTUKSET
Sisäiset kilpailutukset toteutetaan Tarjouspalvelun kautta. Hankintayksikkö voi käyttää julkisista hankinnoista ja käyttöoikeussopimuksista annetun lain (1397/2016) mukaista sähköistä huutokauppaa hankkiessaan tässä DPS:ssä tarkoitettuja tuotteita.

Dynaamisen hankintajärjestelmän kautta kilpailutettavia tuotteita voidaan hankkia HUS-yhtymän (HUS) lisäksi HUS-yhtymän omistajajäsenille (Helsingin kaupunki, Itä-Uudenmaan hyvinvointialue, Keski-Uudenmaan hyvinvointialue, Vantaan ja Keravan hyvinvointialue ja Länsi-Uudenmaan hyvinvointialue), sekä YTA-alueen hyvinvointialueille (Kymenlaakson hyvinvointialue, Etelä-Karjalan hyvinvointialue ja Päijät-Hämeen hyvinvointialue) sekä Puolustusvoimille. Hankintaan osallistuvat tahot määritellään erikseen jokaisessa dynaamisen hankintajärjestelmän sisäisessä kilpailutuksessa.

Valintaperusteena sisäisissä kilpailutuksissa käytetään kokonaistaloudellista edullisuutta. Kokonaistaloudellisesti edullisin on tarjous, joka on hankintayksikön kannalta hinnaltaan halvin, kustannuksiltaan edullisin tai hinta-laatusuhteeltaan paras. Jos HUS käyttää kokonaistaloudellisen edullisuuden perusteena ainoastaan halvinta hintaa, se on huomioinut laatuun liittyvät seikat hankinnan kohdetta koskevissa pakollisissa vaatimuksissa.

Sisäisten kilpailutusten tarkemmat ehdot on mainittu sisäisen kilpailutuksen tarjouspyynnössä. Sisäisiin kilpailutuksiin sovelletaan muuten soveltuvin osin tämän osallistumispyynnön ehtoja.

HANKINNAT DYNAAMISEN HANKINTAJÄRJESTELMÄN ULKOPUOLELLA
HUS pyrkii keskittämään hankinnat tähän dynaamiseen hankintajärjestelmään. HUSilla on kuitenkin oikeus tarvittaessa hankkia tuotteita myös dynaamisen hankintajärjestelmän ulkopuolella esimerkiksi erillisten kilpailutusten, suorahankintojen tai voimassa olevien sopimustensa perusteella.

KÄYTETTÄVÄ KIELI
Hankinta-asiakirjat ovat saatavilla suomen kielellä. Hakemukset on laadittava muilta osin suomen kielellä, paitsi tuotteisiin sekä niiden valmistukseen ja jakeluun liittyvät kuvaukset, tuote-esitteet, sertifikaatit, todistukset ja vastaavat hyväksytään myös englanninkielisinä.
Tällä ilmoituksella HUS-yhtymä perustaa dynaamisen hankintajärjestelmän (jäljempänä DPS) erilaisten perusterveydenhuollossa ja erikoissairaanhoidossa käytettävien hoito-, hygienia- ja yleistarvikkeiden sekä laitteiden hankkimiseen. Hankittavat tuotteet määritellään tarkemmin kussakin dynaamisen hankintajärjestelmän sisäisessä kilpailutuksessa.

Pyydämme osallistumishakemuksia "Terveydenhuollon hoito- ja yleistarvikkeet sekä laitteet 2024-2029" dynaamiseen hankintajärjestelmään (jäljempänä myös DPS). Järjestelmästä hankitaan erilaisia tuotteita pääsääntöisesti erikoissairaanhoidon ja perusterveydenhuollon käyttöön. 

HUS pyrkii tällä dynaamisella hankintajärjestelmällä hankkimaan erilaisia hoito-, hygienia- ja yleistarvikkeita sekä diagnostiikassa ja potilashoidossa käytettäviä pienlaitteita erilaisiin tarpeisiin. Hankittaviin tuoteryhmiin kuuluu esimerkiksi: 
- lääkejakelutuotteet
- vauvojen ja imetyksen tuotteet (tuttipullot, nokkamukit, rintakumit ym)
- kaarimaljat ja vastaavat
- geneeriset potilasmansetit
- erilaiset mittausvälineet ja näöntutkimustaulut
- stetoskoopit
- potilaan kiinnitysvälineet ja vartaloa tukevat välineet
- piendiagnostiset laitteet (kuulon ja näön tutkimukseen, kuumemittarit, pienet potilasvalvontalaitteet ym)
- muut pienlaitteet (rintapumput, otsavalot, potilasvaa’at, TENS-laitteet ym)

Sisäiset kilpailutukset voivat pitää sisällään myös muita tarvikkeita tai laitteita. Kilpailutettavat kokonaisuudet määritellään tarkemmin sisäisessä kilpailutuksessa. 

Dynaamisen hankintajärjestelmän kautta kilpailutettavia tuotteita voidaan hankkia HUS-yhtymän (HUS) lisäksi HUS-yhtymän omistajajäsenille (Helsingin kaupunki, Itä-Uudenmaan hyvinvointialue, Keski-Uudenmaan hyvinvointialue, Vantaan ja Keravan hyvinvointialue ja Länsi-Uudenmaan hyvinvointialue), YTA-alueen hyvinvointialueille (Kymenlaakson hyvinvointialue, Etelä-Karjalan hyvinvointialue ja Päijät-Hämeen hyvinvointialue) sekä Puolustusvoimille. Hankintaan osallistuvat tahot määritellään erikseen jokaisessa dynaamisen hankintajärjestelmän sisäisessä kilpailutuksessa.

"Terveydenhuollon hoito- ja yleistarvikkeet sekä laitteet 2024-2029" dynaaminen hankintajärjestelmä on voimassa 31.12.2029 saakka, ellei sitä erillisellä ilmoituksella lyhennetä tai pidennetä.

HUS arvioi osallistumispyynnön julkaisuhetkellä, että dynaamisen hankintajärjestelmän sisällä julkaistaan vuosien 2024-2029 aikana 10-40 kilpailutusta. Määrä on alustava arvio, joka voi muuttua merkittävästikin kun kilpailutustarve ja tuotteiden ryhmittely selkeytyy myöhemmin.

Hankinnan arvon arvioidaan olevan laskennallisella viiden (5) vuoden sopimuskaudella noin 50 000 000 euroa (alv 0 %). Hankinnan toteutuva arvo riippuu kuitenkin tilausten määrästä ja laajuudesta sekä sisäisten kilpailutusten sopimuskausien pituudesta. Hankinnan arvo saattaa olla merkittävästikin edellä mainittua enimmäisarvoa alhaisempi, eikä enimmäisarvo tuota HUSille mitään määräostovelvoitteita.

Dynaamisen hankintajärjestelmään voi jättää osallistumishakemuksia koko sen keston ajan. Se on voimassa hankintailmoituksessa ilmoitettuun päivään asti, ellei sitä keskeytetä tai muuteta dynaamisen hankintajärjestelmän voimassaollessa.

Varsinaiset hankinnat tehdään dynaamisen hankintajärjestelmän sisäisillä kilpailutuksilla, joissa kuvataan ja täsmennetään hankinnan kohde. Jokaisesta sisäisestä kilpailutuksesta solmitaan erillinen sopimus. Sopimuskausi määritellään sisäisessä kilpailutuksessa erikseen tapauskohtaisesti. Sisäisen kilpailutuksen perusteella tehty hankintasopimus voi jatkua määräaikaisena tai toistaiseksi voimassa olevana myös dynaamisen hankintajärjestelmän voimassaoloajan päättymisen jälkeen. Dynaamiseen hankintajärjestelmään voi hakea tarjoajaksi, jos täyttää soveltuvuusvaatimukset, jotka on ilmoitettu ESPD-lomakkeella ja kohdassa Hankinnan kohteen kriteerit. Siihen otetaan mukaan kaikki soveltuvuusvaatimukset täyttävät ehdokkaat. HUS varaa oikeuden hankkia hoito-, hygienia- ja yleistarvikkeita sekä laitteita ja näihin liittyviä lisäpalveluita tarvittaessa myös tämän dynaamisen hankintajärjestelmän ulkopuolella.

Dynaaminen hankintajärjestelmä on kuvattu tarkemmin osallistumispyynnössä ja sen liitteissä.
Muutoksenhakumenettelyjen määräaikaa (-aikoja) koskevat tarkat tiedot (suomi): Jollei toisin säädetä, valitus tai hankintaoikaisuvaatimus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.


Winner: Etelä-Karjalan hyvinvointialue